Document ID: 32012R0190

KOMISIJOS ĮGYVENDINIMO REGLAMENTAS (ES) Nr. 190/2012
2012 m. kovo 7 d.
dėl privataus alyvuogių aliejaus sandėliavimo paramos pagal Įgyvendinimo reglamentu (ES) Nr. 111/2012 paskelbtą konkursą neskyrimo
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio d punktą kartu su 4 straipsniu,
kadangi:
(1)
2012 m. vasario 9 d. Komisijos įgyvendinimo reglamente (ES) Nr. 111/2012, kuriuo skelbiamas konkursas privačiojo alyvuogių aliejaus sandėliavimo paramai gauti (2), numatyti du konkurso laikotarpiai;
(2)
pagal 2008 m. rugpjūčio 20 d. Komisijos reglamento (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės (3), 13 straipsnio 1 dalį Komisija, remdamasi pasiūlymais, apie kuriuos praneša valstybės narės, nustato didžiausią paramos dydį arba jo nenustato;
(3)
išnagrinėjus pagal antrąjį dalinį konkursą pateiktus pasiūlymus, konkurso laikotarpiu, kurio pabaiga - 2012 m. kovo 1 d., tikslinga neskirti jokios privataus alyvuogių aliejaus sandėliavimo paramos;
(4)
siekiant kuo greičiau duoti rinkai signalą ir užtikrinti veiksmingą priemonės valdymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;
(5)
šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Įgyvendinimo reglamentu (ES) Nr. 111/2012 paskelbto konkurso laikotarpiu, kurio pabaiga - 2012 m. kovo 1 d., parama už jokius to reglamento priede nurodytus produktus neskiriama.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. kovo 7 d.

Labels: 3
17
19
6